PMIndiaData/PMIndiaSum huggingface dataset:
గుజరాత్ ను సందర్శించనున్న ప్రధాన మంత్రి; ఘోఘా మరియు దహేజ్ ల మధ్య రో రో ఫెరి సర్వీసు ఒకటో దశను ఆయన ప్రారంభిస్తారు

ప్రధాన మంత్రి శ్రీ నరేంద్ర మోదీ రేపు – 2017 అక్టోబర్ 22వ తేదీన గుజరాత్ ను సందర్శించనున్నారు. ఘోఘా లో ఓ బహిరంగ సభలో ప్రధాన మంత్రి పాల్గొని, ఘోఘా మరియు దహేజ్ ల మధ్య రో రో (రోల్ ఆన్, రోల్ ఆఫ్) ఫెరి సర్వీస్ యొక్క ఒకటో దశను ప్రారంభిస్తారు. ఈ బల్లకట్టు సౌరాష్ట్ర లోని ఘోఘా కు మరియు దక్షిణ గుజరాత్ లోని దహేజ్ కు మధ్య ప్రయాణ కాలాన్ని సుమారు ఏడు ఎనిమిది గంటల నుండి కేవలం ఒక గంటకు పైగా కుదించివేస్తుంది. పూర్తి స్థాయి కార్యకలాపాలు మొదలైతే గనక, ఇది వాహనాల చేరవేతకు కూడా వీలు కల్పించగలుగుతుంది. ప్రయాణికుల రాక పోకలకు ఉద్దేశించిన ఒకటో దశను ప్రధాన మంత్రి ఆదివారం నాడు ప్రారంభిస్తారు. ఈ సర్వీసు లో ప్రధాన మంత్రి ఘోఘా నుండి దహేజ్ కు ప్రథమ యాత్ర చేస్తారు. యాత్రను ముగించుకొన్న తరువాత దహేజ్ లో జనసందోహాన్ని ఉద్దేశించి ప్రధాన మంత్రి ప్రసంగించనున్నారు కూడా. ఘోఘా బహిరంగ సభ లో ప్రధాన మంత్రి పాల్గొని, శ్రీ భావ్ నగర్ డిస్ట్రిక్ట్ కోఆపరేటివ్ మిల్క్ ప్రొడ్యూసర్స్ యూనియన్ లిమిటెడ్ కు చెందిన సర్వోత్తమ్ కేటల్ ఫీడ్ ప్లాంటును ప్రారంభిస్తారు. దహేజ్ నుండి ప్రధాన మంత్రి వడోదరాకు వెళ్తారు. అక్కడ జరిగే ఒక బహిరంగ సభలో ఆయన పాల్గొని, వడోదరా సిటీ కమాండ్ కంట్రోల్ సెంటర్ ను, ద వహోడియా రీజనల్ వాటర్ సప్లయ్ స్కీమును మరియు వడోదరాలో నిర్మాణం జరిగిన బ్యాంక్ ఆఫ్ బరోడా నూతన ప్రధాన కార్యాలయ భవనాన్ని దేశ ప్రజలకు అంకితం చేస్తారు. ‘ప్రధాన మంత్రి ఆవాస్ యోజన’ (పట్టణ మరియు గ్రామీణ) లో భాగంగా నిర్మించిన గృహాల తాళంచెవులను లబ్ధిదారులకు ప్రధాన మంత్రి శ్రీ నరేంద్ర మోదీ అందజేస్తారు. అనేక అవస్థాపన మరియు అభివృద్ధి పథకాలకు ఆయన పునాదిరాళ్లు వేస్తారు. వీటిలో భాగంగా ఓ ఇంటిగ్రేటెడ్ ట్రాన్స్ పోర్ట్ హబ్, ప్రాంతీయ నీటి సరఫరా పథకాలు, గృహ‌ నిర్మాణ‌ పథకాలు మరియు ఒక ఫ్లైఓవర్ లు ఉంటాయి. అలాగే, ముంద్రా- ఢిల్లీ పెట్రోలియమ్ పైప్ లైన్ సామర్థ్యం విస్తరణ తో పాటు వడోదరా లో హెచ్ పిసిఎల్ కు చెందిన ఒక గ్రీన్ ఫీల్డ్ మార్కెటింగ్ టర్మినల్ పనులకు కూడా ప్రధాన మంత్రి శంకుస్థాపన చేయనున్నారు.
71వ గణతంత్ర దిన సైనిక ప్రదర్శన లో భాగం పంచుకోబోతున్న ఆదివాసీ అతిథులు, ఎన్‌సిసి కేడెట్ లు, ఎన్ఎస్ఎస్ వలంటియర్ లు మ‌రియు శ‌క‌టాల క‌ళాకారుల తో సంభాషించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ 1730 మంది కి పైగా ఆదివాసీ అతిథులు, ఎన్‌సిసి కేడెట్ లు, ఎన్ఎస్ఎస్ వలంటియర్ లు, ఆదివాసీ క‌ళాకారుల తో ఈ రోజు న జరిగిన ఒక స్వాగత సత్కారం లో పాలు పంచుకొన్నారు. వీరంతా దేశ రాజధాని లో జరిగే 71వ గణతంత్ర దిన సైనిక ప్రదర్శన లో భాగం పంచుకోబోతున్నారు. పెద్ద సంఖ్య లో తరలివచ్చిన ఉత్సాహవంతులైనటువంటి సభికుల ను ఉద్దేశించి ప్రధాన మంత్రి ప్రసంగిస్తూ, వారు గణతంత్ర దిన సైనిక ప్రదర్శన లో ఒక బుల్లి భారతదేశాన్ని కళ్లకు కట్టేటట్టుగా ప్రదర్శనలు ఇస్తారని పేర్కొన్నారు. సైనిక ప్రదర్శన లో భాగం గా వారు ప్రదర్శించే కార్యక్రమాల లో భారతదేశం యొక్క సారాంశాన్ని ప్రపంచం వీక్షించనుందని ప్రధాన మంత్రి అన్నారు. భారతదేశం కేవలం ఒక భౌగోళికమైన లేదా జనసంఖ్యాసంబంధమైన అస్తిత్వం కాదు అని ఆయన స్పష్టంచేశారు. ఏక్ భారత్, శ్రేష్ఠ భారత్ ను గురించి ప్రధాన మంత్రి మాట్లాడుతూ, భారతదేశం 130 కోట్ల మంది ప్రజల కు నివాసం మాత్రమే కాక ఒక చైతన్యభరితమైనటువంటి సంప్రదాయం కలిగినటువంటి దేశం కూడా అని వివరించారు. భారతదేశం ఒక జీవన పంథా అని, ఒక ఆలోచన, అనేక తత్వశాస్త్రాల మేళనం అని, అంతే కాక ఒక సుసంపన్నమైనటువంటి మరియు విశ్వవ్యాప్తమైనటువంటి దృష్టికోణానికి ఒక రూపకం అని అభివర్ణించారు. భారతదేశం అంటే ఒక విశ్వ పరివారం, భారతదేశం అంటే అన్ని మతాల కు సమానత్వం, భారతదేశం అంటే సత్యం యొక్క విజయోత్సవం, భారతదేశం అంటే ఒక సత్యాన్ని వేరు వేరు విధాలు గా అర్థం చేసుకోవడానికి అనుమతించేటటువంటి ఆలోచన స్రవంతి, భారతదేశం అంటే మొక్కల జాతుల ను మరియు పుష్పించే మొక్కల జాతుల ను ప్రేమించడం తో పాటు పరిరక్షించేది, భారతదేశం అంటే స్వయం సహాయానికి ప్రతిరూపం, భారతదేశం ఒక్క త్యాగం చేసే వారే పరమానందభరితులుగా ఉంటారు అని నమ్ముతుంది; భారతదేశం అంటే ప్రతి ఒక్కరి సంక్షేమం పట్ల నమ్మకం కలిగినటువంటిది; భారతదేశం అంటే మహిళలను ఆరాధించేటటువంటిది; భారతదేశం అంటే మాతృభూమి దైవం కన్న అధికమైన నీతివంతమైనటువంటిది అని నమ్మేది’’ అని ప్రధాన మంత్రి అన్నారు. ఏకత పైనే నమ్మకం తప్ప ఏకరూపతపై నమ్మకం కాదు భారతదేశం లో గల భౌగోళికమైనటువంటి మరియు సంఘపరమైనటువంటి భిన్నత్వంలో భారతదేశం యొక్క బలం ఇమిడివుంది అని ప్రధాన మంత్రి అన్నారు. భారతదేశాన్ని ఆయన రకరకాల పూవుల ను భారతీయత అనే దారం తో గుదిగుచ్చినటువంటి ఒక హారం గా ఆయన పోల్చారు. ‘‘భారతదేశం ఏకత నే తప్ప ఏకరూపత పట్ల నమ్మకం ఉంచదు’’ అని ఆయన చెప్పారు. ఏకత యొక్క దారాన్ని బలపరచడం, అలాగే దానిని పరిరక్షించడం కోసం మనం నిరంతర కృషి తో పాటు పరిశ్రమిస్తున్నాం అన్నారు. ఒక న్యూ ఇండియా పురోగించే క్రమం లో ఏ ఒక్క ప్రాంతాన్ని మరియు ఏ ఒక్క వ్యక్తి ని వదలివేయకుండా ఉండాలన్నదే ప్రయాస అని ఆయన తెలిపారు. ప్రాథమిక విధుల విషయం లో పాటు పడుతూ ఉండాలి మన ప్రాథమిక విధుల కు ప్రాముఖ్యాన్ని ఇవ్వవలసిన తరుణం ఇదే అని ప్రధాన మంత్రి అన్నారు. ‘‘మనం మన విధుల ను చిత్తశుద్ధి తో నెరవేర్చామంటే గనక అటువంటప్పుడు మన హక్కు ల కోసం పోరాడే అవసరమే ఉండదు’’ అని ప్రధాన మంత్రి అన్నారు. ఆదివాసీ అతిథులు, ఎన్ సిసి కేడెట్ లు, ఎన్ఎస్ఎస్ వలంటియర్ లు మరియు శకటాల క‌ళాకారులు ఇచ్చిన ఒక సాం స్కృతిక కార్యక్రమాన్ని ప్రధాన మంత్రి శ్రీ మోదీ తిలకించారు.
ఇన్ఫర్మేషన్ కమ్యూనికేషన్ టెక్నాలజీ రంగంలో ద్వైపాక్షిక సహకారం పెంపొందించుకొనేందుకు భారతదేశం, కతర్ ల మధ్య అవగాహనపూర్వక ఒప్పందం

ఇన్ ఫర్మేషన్ కమ్యూనికేషన్ టెక్నాలజీ (ఐ సి టి) రంగంలో ద్వైపాక్షిక సహకారాన్ని పెంపొందించుకొనేందుకు భారతదేశం, కతర్ ల మధ్య కుదిరిన అవగాహనపూర్వక ఒప్పందం (ఎమ్ ఒ యు) గురించి కేంద్ర మంత్రిమండలి దృష్టికి తీసుకు వ‌చ్చారు. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ ఎమ్ ఒ యు పై 2015 మార్చి నెలలో సంతకాలు జరిగాయి. ఈ ఎమ్ ఒ యు ను భారతదేశం 2016 జనవరి 1వ తేదీన, కతర్ 2016 జనవరి 12వ తేదీన ధ్రువపరచాయి. ఈ ఎమ్ ఒ యు ద్వారా ఇరు దేశాలకు చెందిన ప్రయివేట్ ఎన్ టిటీలు, కెపాసిటీ బిల్డింగ్ ఇన్ స్టిట్యూషన్ లు, ప్రభుత్వాలు ఇంకా ఇతర ప్రభుత్వ సంస్థల మధ్య ఇన్ ఫర్మేషన్ కమ్యూనికేషన్ టెక్నాలజీ (ఐ సి టి) రంగంలో క్రియాశీల సహకారానికి, ఆదాన ప్రదానాలకు అవకాశం లభించనుంది.
ఛ‌త్తీస్‌గ‌ఢ్‌ను సంద‌ర్శించిన ప్ర‌ధాన మంత్రి;  ప్ర‌ధాన మంత్రి చేతుల మీదుగా జంగిల్ స‌ఫారీ ప్రారంభం; పండిత్ దీన్ ద‌యాళ్ ఉపాధ్యాయ్ విగ్ర‌హావిష్క‌రణ; రాజ్యోత్స‌వ్ ప్రారంభం

ప్ర‌ధాన మంత్రి శ్రీ న‌రేంద్ర మోదీ ఛ‌త్తీస్ గ‌ఢ్ లోని న‌యా రాయ్ పూర్ ను సంద‌ర్శించారు. ఆయన జంగిల్ స‌ఫారీని ప్రారంభించి, అక్కడ కాసేపు గ‌డిపారు. పండిత్ దీన్ ద‌యాళ్ ఉపాధ్యాయ్ శిలావిగ్ర‌హాన్ని శ్రీ మోదీ ఆవిష్క‌రించారు. సెంట్ర‌ల్ బూలవర్డ్ ను ‘ఏకాత్మ‌ పథ్’గా అంకితం చేశారు. ఆ త‌రువాత నయా రాయ్ పూర్‌ బి ఆర్ టి ఎస్ ప్రాజెక్టును కూడా ప్రధాన మంత్రి ప్రారంభించారు. “హ‌మార్ ఛ‌త్తీస్‌గ‌ఢ్ యోజ‌న”లో పాల్గొంటున్న‌వారితో ప్ర‌ధాన మంత్రి భేటీ అయ్యారు. రాజ్యోత్స‌వ్ ను ప్రారంభించిన ప్రధాన మంత్రి ఒ డి ఎఫ్ (ఓపెన్ డెఫికేషన్ ఫ్రీ) ప్రచార ఉద్యమంలో చక్కని పనితీరును కనబరచినందుకు రెండు జిల్లాలు, ప‌దిహేను బ్లాకుల‌కు చెందిన అధికారుల‌కు స‌ర్టిఫికెట్ లను పంపిణీ చేశారు. ఉజ్జ్వ‌ల ప‌థ‌కంలో భాగంగా ఎల్ పిజి క‌నెక్ష‌న్ లను ల‌బ్ధి దారుల‌కు పంపిణీ చేశారు. అలాగే, సౌర ఉజాలా యోజ‌న ప్రారంభ సూచకంగా సౌర శక్తితో వెలిగే దీపాల‌ను ఎంపిక చేసిన ల‌బ్ధిదారుల‌కు అందించారు. ఛ‌త్తీస్‌గ‌ఢ్ తో క‌లుపుకొని మూడు కొత్త రాష్ట్రాల‌ను శాంతియుతంగాను, సామరస్య వైఖరితోను ఏర్పాటు చేసిన ఘ‌న‌త పూర్వ ప్ర‌ధాని శ్రీ అట‌ల్ బిహారీ వాజ్ పేయికి ద‌క్కుతుంద‌నే విష‌యాన్నిఈ సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ గుర్తు చేశారు. సాపేక్షంగా ఒక చిన్న రాష్ట్ర‌మైన ఛ‌త్తీస్ గ‌ఢ్ ఎలా అభివృద్ధిలో నూతన శిఖ‌రాల‌ను అందుకోగలుగుతుందో రాష్ట్ర ముఖ్య‌మంత్రి డాక్ట‌ర్ ర‌మ‌ణ్ సింగ్ నిరూపించారంటూ ఆయనను ప్రధాన మంత్రి అభినందించారు. అభివృద్ధి కార్య‌క్ర‌మాల ప్రభావం రానున్న త‌రాల‌కు లబ్ధిని చేకూర్చగలదని ఈ సంద‌ర్భంగా ప్ర‌ధానమంత్రి అన్నారు. రాష్ట్ర ప‌ర్యాట‌క‌ రంగానికి గొప్ప సామర్థ్యం ఉందనిపిస్తోందని, ఇది రాష్ట్రంలోని పేద‌లలోకెల్లా అత్యంత పేద వారికి సరికొత్త ఆర్థిక అవకాశాలను అందించగల సత్తాను కలిగివుందని ప్ర‌ధాన మంత్రి అన్నారు. వ్యవసాయదారుల శ్రమకు అద‌న‌పు విలువను జోడించేందుకు వీలుగా కార్య‌క్ర‌మాలను చేపడుతున్నందుకుగాను కూడా ఛత్తీస్ గఢ్ రాష్ట్రాన్ని ప్ర‌ధాన మంత్రి ప్ర‌శంసించారు.
ఐక్యరాజ్య సమితి సెక్రట్రి జనరల్ శ్రీ ఎంటోనియో గుటెరెస్ కు మరియు ప్రధాన మంత్రి శ్రీనరేంద్ర మోదీ కి మధ్య జరిగిన టెలిఫోన్ సంభాషణ

ఐక్య రాజ్య సమితి సెక్రట్రి జనరల్ (యుఎన్ ఎస్ జి) శ్రీ ఎంటోనియో గుటెరెస్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ ద్వారా మాట్లాడారు. కాంగో ప్రజాస్వామిక గణతంత్రం లో యుఎన్ ఆర్గనైజేశన్ స్టెబిలైజేశన్ మిశన్ (ఎమ్ఒఎన్ యుఎస్ సిఒ) పై ఇటీవల జరిగిన దాడి ని గురించి నేత లు ఇరువురు చర్చించారు. భారతీయ శాంతి సైనికులు ఇద్దరు ఆ దాడి లో అమరులు అయ్యారు. దాడి కి తెగబడిన వారి పై చట్టం ప్రకారం చర్య లు తీసుకోవడం కోసం దర్యాప్తు వేగం గా జరిగేటట్టు చూడాలంటూ ఐరాస సెక్రట్రి జనరల్ ను ప్రధాన మంత్రి శ్రీ నరేంద్ర మోదీ కోరారు. ఇంత వరకు ఐరాస శాంతి స్థాపన కార్యాల లో 2,50,000 మంది కి పైగా భారతదేశ శాంతి సైనికులు సేవల ను అందించారని ఆయన ప్రస్తావిస్తూ ఐరాస శాంతి స్థాపన కోసం భారతదేశం తన స్థిరమైన వచనబద్ధత ను కొనసాగిస్తుంది అని స్పష్టం చేశారు. 177 మంది భారతదేశ శాంతి సైనికులు ఐరాస శాంతి స్థాపన కార్యాల లో నిమగ్నమై సర్వోచ్చ బలిదానాన్ని ఇచ్చారు; ఇది సైనికదళాల ను సమకూర్చిన ఏ దేశం ద్వారా అయినా ఒనగూరినటువంటి అతి పెద్ద తోడ్పాటు అని చెప్పాలి. భారతదేశ సరిహద్దు భద్రత దళం సిబ్బంది కి చెందిన అమరులైన ఇద్దరు సైనికుల యొక్క కుటుంబాల కు, భారతదేశ ప్రజల కు మరియు భారతదేశం యొక్క ప్రభుత్వానికి యుఎన్ఎస్ జి తన సంతాపాన్ని తెలియజేశారు. మోనుస్కో కు వ్యతిరేకం గా జరిగిన దాడి ని నిర్ద్వంద్వం గా ఖండిస్తున్నట్లు ఆయన పునరుద్ఘాటిస్తూ, శీఘ్ర దర్యాప్తు కై చేతనైన కార్యాచరణ ను చేపట్టడం జరుగుతుందని బరోసా ను ఇచ్చారు. కాంగో ప్రజాస్వామిక గణతంత్రం లో నివసిస్తున్న ప్రజల లో శాంతి ని మరియు స్థిరత్వాన్ని పరిరక్షించడం కోసం భారతదేశం తన అచంచల సమర్థన ను అందిస్తూ ఉంటుందని ప్రధాన మంత్రి శ్రీ నరేంద్ర మోదీ నొక్కిచెప్పారు. అక్కడ ప్రస్తుతం సుమారు 2040 మంది భారతదేశ సైనికులు విధినిర్వహణ లో ఉన్నారు.
రాబ‌డిపై ప‌న్నుల‌కు సంబంధించి ఆర్థిక ఎగ‌వేత‌ల‌కు పాల్ప‌డ‌కుండా నిరోధించేందుకు , ద్వంద్వ ప‌న్నుల‌ను త‌ప్పించేందుకు ఇండియా, ఖ‌తార్‌ల మ‌ధ్య‌ ఒప్పందాన్ని స‌వ‌రించేందుకు  కేంద్ర కేబినెట్ ఆమోదం తెలిపింది

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్‌, రాబ‌డిపై ప‌న్నుల‌కు సంబంధించి ఆర్థిక ఎగ‌వేత‌ల‌కు పాల్ప‌డ‌కుండా నిరోధించేందుకు , ద్వంద్వ ప‌న్నుల‌ను త‌ప్పించేందుకు ఇండియా, ఖ‌తార్‌ల మ‌ధ్య‌ ఒప్పందాన్ని స‌వ‌రించేందుకు ఆమోదం తెలిపింది. ప్ర‌స్తుతం అమ‌లులో ఉన్న ద్వంద్వ ప‌న్నుల మిన‌హాయింపు ఒప్పందంపై (డిటిఎఎ) 1999 ఏప్రిల్ 7న ఖ‌తార్‌తో సంత‌కాలు జ‌రిగాయి. ఇది 2000 సంవ‌త్స‌రం జ‌న‌వ‌రి 15 నుంచి అమ‌లులోకి వ‌చ్చింది. స‌వ‌రించిన డిటిఎఎ నిబంధ‌న‌లు తాజా ప్ర‌మాణాల‌పై స‌మాచారాన్ని ఇచ్చిపుచ్చుకోవ‌డం, ట్రీటీ షాపింగ్‌ను నియంత్రించేందుకు ప్ర‌యోజ‌నాల ప్రొవిజ‌న్‌ను ప‌రిమితం చేయ‌డం, భార‌త దేశ‌పు ఇత‌ర ఒప్పందాల‌కు అనుగుణంగా నిబంధ‌న‌ల స‌వ‌రింపు వంటి వాటికి సంబంధించిన‌వి.స‌వ‌రించిన డిటిఎఎ నిబంధ‌న‌లు సెక్ష‌న్ 6 కింద ఒప్పంద దుర్వినియోగాన్ని అరిక‌ట్టేందుకు క‌నీస ప్ర‌మాణాలకు త‌గిన విధంగా ఉంది. అలాగే జి-20 ఒఇసిడి యాక్ష‌న్ 14 కింద‌ ఒఇసిడి బేస్ ఎరోస‌న్‌, ప్రాఫిట్ షిఫ్టింగ్‌(బిఇపిఎస్‌) ప్రాజెక్టుకు సంబంధించి ప‌ర‌స్ప‌ర ఒప్పంద ప్ర‌క్రియ ప్ర‌మాణాల‌కు అనుగుణంగా కూడా ఉంది. బిఇపిఎస్ ప్రాజెక్టులో ఇండియా స‌మాన స్థాయిలో పాల్గొనింది.
శ్రీలంక ప్రధానిగా ప్రమాణ స్వీకారం చేయనున్న శ్రీ రణిల్ విక్రమ సింఘేకు భారత ప్రధాని శుభాకాంక్షలు

శ్రీలంక ప్రధానిగా ప్రమాణ స్వీకారం చేయనున్న శ్రీ రణిల్ విక్రమ సింఘేకు భారత ప్రధాని శ్రీ నరేంద్ర మోదీ శుభాకాంక్షలు తెలిపారు. తన సందేశంలో – “శ్రీలంక ప్రధానమంత్రిగా ప్రమాణ స్వీకారం చేయనున్న రణిల్ విక్రమ సింఘేకు అభినందనలు, శుభాకాంక్షలు” అని ప్రధాని శ్రీ మోదీ తెలిపారు.
వారణాసి లో వరదల పరిస్థితిపై తీవ్ర ఆందోళన వ్యక్తం చేసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ వారణాసి లో వరదల పరిస్థితిపై తీవ్ర ఆందోళనను వ్యక్తం చేశారు. “వారణాసి లో వరదలు ఎంతో ఆందోళన కలిగించాయి. పరిస్థితిని పి ఎమ్ ఒ ఎప్పటికప్పుడు పర్యవేక్షిస్తోంది, స్థానిక అధికారులతో సంప్రదింపులు జరుపుతోంది. రక్షణ, సహాయక కార్యక్రమాలు చేపట్టడానికి ఎన్ డి ఆర్ ఎఫ్ బృందాలు వారణాసిలో మకాం వేశాయి. అక్కడి ఎమ్ పి కార్యాలయం 24 గంటలు చేతనైన సహాయాన్నంతా చేయడమే పనిగా పెట్టుకొంది” అని ప్రధాన మంత్రి వెల్లడించారు.
సింగ‌పూర్ కు బ‌య‌లుదేరి వెళ్ళే ముందు ప్ర‌ధాన మంత్రి ప్ర‌క‌ట‌న‌

సింగ‌పూర్ కు బ‌య‌లుదేరి వెళ్ళే ముందు ప్ర‌ధాన మంత్రి శ్రీ న‌రేంద్ర మోదీ విడుద‌ల చేసిన ప్ర‌క‌ట‌న పాఠం ఈ కింది విధంగా ఉంది. “ఏశియాన్- ఇండియా, మరియు ఈస్ట్ ఏశియా స‌మిట్ ల‌లో పాలుపంచుకోవ‌డం కోసం న‌వంబ‌ర్ 14-15 తేదీ ల‌లో నేను సింగ‌పూర్ కు వెళ్ళ‌నున్నాను. దీనికి తోడు, రీజన‌ల్ కాంప్రిహెన్సివ్ ఎక‌నామిక్ పార్ట్‌న‌ర్ శిప్ లీడ‌ర్స్ మీటింగు లో కూడా నేను పాల్గొంటాను. ఈ స‌మావేశాల లో నా ప్రాతినిధ్యం ఆసియాన్ స‌భ్య‌త్వ దేశాల‌ తోను, మ‌రింత విస్తృత‌మైన ఇండో – ప‌సిఫిక్ ప్రాంతం తోను మ‌న బంధాన్ని ప‌టిష్ట ప‌ర‌చుకోవాల‌నేట‌టువంటి మ‌న నిరంత‌ర నిబ‌ద్ధ‌త కు ఒక ప్ర‌తీక‌ కానుంది. ఏశియాన్ లోని ఇత‌ర నేత‌ల‌ తో, ఈస్ట్ ఏశియా స‌మిట్ నాయ‌కుల‌ తో జ‌ర‌ప‌బోయే సంభాష‌ణ‌ల కోసం నేను నిరీక్షిస్తున్నాను. న‌వంబ‌ర్ 14వ తేదీ నాడు సింగ‌పూర్ ఫిన్‌టెక్ ఫెస్టివ‌ల్ లో కీల‌కోప‌న్యాసం చేసే తొలి ప్ర‌భుత్వ అధినేత అయ్యేటటువంటి ఖ్యాతి నాకు ద‌క్క‌నుంది. ఆర్థిక రంగ సంబంధిత సాంకేతిక విజ్ఞానానికి సంబంధించి ప్ర‌పంచం లోకెల్లా భారీ కార్య‌క్ర‌మం గా ఉండే ఈ కార్య‌క్ర‌మం శరవేగంగా వర్ధిల్లుతున్నటువంటి ఈ రంగం లో భార‌త‌దేశం యొక్క శ‌క్తి ని చాటి చెప్పే ఒక స‌రైన వేదిక గానే కాకుండా నూత‌న ఆవిష్క‌ర‌ణ‌ లను, వృద్ధి ని పెంపొందింపచేసుకొనే ప్ర‌పంచ శ్రేణి భాగ‌స్వామ్యాల‌ను కుదుర్చుకోవ‌డానికి కూడా స‌రైన వేదికే అవుతుంది. నా ప‌ర్య‌ట‌న క్ర‌మం లో ఇండియా- సింగ‌పూర్ హ్యాక‌థ‌న్ సంయుక్త భాగ‌స్తులు మ‌రియు విజేత‌ లతో సంభాషించే అవ‌కాశం సైతం నాకు ల‌భించ‌నుంది. స‌రైన ప్రోత్సాహాన్ని క‌ల్పించిన ప‌క్షం లో మాన‌వాళి ఎదుర్కొంటున్న స‌వాళ్ళ‌ కు ప‌రిష్కారాల‌ ను అందించ‌డం లో మ‌న యువ‌తీయువ‌కులు ప్ర‌పంచ నేతలు గా మారే సత్తాను క‌లిగి వున్నార‌ని నేను గ‌ట్టి గా న‌మ్ముతాను. సింగ‌పూర్ లో నా ప‌ర్య‌ట‌న ఏశియాన్ తోను, ఈస్ట్ ఏశియా స‌మిట్ దేశాల‌ తోను అంత‌కంత‌కూ పెరుగుతున్న మ‌న భాగ‌స్వామ్యానికి తాజా వేగ గ‌తి ని ప్ర‌సాదింయగలద‌ని నేను విశ్వ‌సిస్తున్నాను. సింగ‌పూర్ కు నేను బ‌య‌లుదేరుతున్న వేళ లో, ఈ సంవ‌త్స‌రం ఏశియాన్ కు ద‌క్ష‌త క‌లిగిన అధ్య‌క్ష ప‌ద‌వి ని నిర్వ‌హిస్తున్నందుకు గాను సింగ‌పూర్ కు నా హృద‌య పూర్వ‌క అభినంద‌న‌ల‌ను, అలాగే ఏశియాన్ త‌దిత‌ర సంబంధిత శిఖ‌ర స‌మ్మేళ‌నాల‌కు ఆతిథేయి గా వ్య‌వ‌హ‌రిస్తున్నందుకు సర్వత్రా విజ‌యం చేకూరాల‌ంటూ సింగ‌పూర్ కు నేను శుభాకాంక్ష‌ల‌ను అంద‌జేయదలుస్తున్నాను.”
ఇజ్రాయల్ సాధారణ ఎన్నికల లో శ్రీ బెంజామిన్ నెతన్యాహూ గెలిచినందుకు గాను ఆయన కు అభినందనలను తెలిపిన ప్రధాన మంత్రి

ఇజ్ రాయల్ సాధారణ ఎన్నికల లో శ్రీ బెంజామిన్ నెతన్యాహూ గెలిచినందుకు ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియజేశారు. భారతదేశం–ఇజ్ రాయల్ వ్యూహాత్మక భాగస్వామ్యానికి ప్రాథమ్యాన్ని కట్టబెట్టినందుకు గాను యేర్ లేపిడ్ కు కూడా శ్రీ నరేంద్ర మోదీ ధన్యవాదాల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘నా మిత్రుడా @netanyahu , మీరు సాధించిన ఎన్నికల సాఫల్యానికి గాను మీకు ఇవే అభినందన లు. భారతదేశం– ఇజ్ రాయల్ వ్యూహాత్మక భాగస్వామ్యాన్ని మరింత గా బలపరచడం లో మన సంయుక్త ప్రయాసల ను కొనసాగించాలి అని నేను ఆశపడుతున్నాను. ‘‘అలాగ, భారతదేశం– ఇజ్ రాయల్ వ్యూహాత్మక భాగస్వామ్యానికి మీరు కట్టబెట్టినటువంటి ప్రాథమ్యానికి గాను మీకు ఇవే ధన్యవాదాలు @yairlapid . మన ప్రజల పరస్పర ప్రయోజనం కోసం ఉపాయాల ను ఫలప్రదం గా వెల్లడించుకోవడాన్ని మనం ఇక మీదట కూడా కొనసాగించాలి అని నేను ఆశపడుతున్నాను.’’ అని పేర్కొన్నారు.
మద్య నియంత్రణ అధికారాలు రాష్ట్రాలకే – చట్ట సవరణకు కేంద్రం ఆమోదం

లా కమిషన్ తన 158వ నివేదికలో చేసిన సిఫార్సు మేరకు – సేవించే మద్యం ( పాటబుల్ ఆల్కహాల్ ) తయారీపై నియంత్రణ అధికారాలను రాష్ట్రాలకు బదలాయించే విధంగా పరిశ్రమలు, ( అభివృద్ధి, నియంత్రణ ) చట్టం- 1951లో మొదటి షెడ్యూల్లో సవరణకు ప్రధాన మంత్రి శ్రీ నరేంద్ర మోదీ అధ్యక్షతన బుధవారం జరిగిన కేంద్ర మంత్రివర్గ సమావేశం ఆమోదం తెలిపింది. `పారిశ్రామిక అభివృద్ధి, నియంత్రణ చట్టం 1951, మొదటి షెడ్యూల్లో ప్రస్తుతం ఉన్న` 26- ఫెర్మంటేషన్ ఇండస్ట్రీస్ `కు బదులుగా `26- ఫెర్మంటేషన్ ఇండస్ట్రీస్ ` (పాటబుల్ ఆల్కహాల్ కాకుండా ) అనే సవరణకు మంత్రివర్గం ఆమోదం తెలిపింది. ఈ సవరణతో ఆల్కహాల్ – సేవించేందుకు వినియోగించే మద్యం,పాటబుల్ ఆల్కహాల్ – పారిశ్రామిక అవసరాలకు వినియోగించే ఇండస్ట్రియల్ ఆల్కహాల్ తయారీకి సంబంధించి దీర్ఘకాలంగా కేంద్ర – రాష్ట్రాలకు మధ్య గల పరిధిలపై ఉన్న గందరగోళానికి తెరపడి ఈ సమస్యకు పరిష్కారం లభించినట్లయింది. ఈ సవరణతో కేంద్ర` రాష్ట్ర ప్రభుత్వాల మధ్య సమతుల్యం ఏర్పడుతుంది. చట్ట ఉల్లంఘనకు ఆస్కారం ఉండదు. ఆల్కహాల్ను దుర్వినియోగపరచే అవకాశం ఏ మాత్రం ఉండదు. సేవిత ప్రయోజనాల కోసం తయారు చేసే మద్యం ఉత్పత్తి నియంత్రణ ప్రత్యేకంగా రాష్ట్రాల పరిధిలోనే ఉంటుంది. అదే విధంగా సేవిత ప్రయోజనాల కోసం వినియోగించే మద్యం తయారీకి పూర్తి జవాబుదారీ కూడా రాష్ట్రాలదే అవుతుంది. నేపథ్యం ; 1997వ సంవత్సరంలో బీహార్ డిస్టిల్లరీ వర్సెస్ యూనియన్ ఆఫ్ ఇండియాకు సంబంధించిన ఒక కేసులో సుప్రీం కోర్టు వెలువరించిన ఒక తీర్పు ఆధారంగా , పరిశ్రమలు, ( అభివృద్ధి, నియంత్రణ ) చట్టం- 1951లో మొదటి షెడ్యూల్లో సవరణను తీసుకు రావలసిన అవసరం ఏర్పడింది. త్రాగు మద్యం – సాటబుల్ ఆల్కహాల్ తయారీ చేసే పరిశ్రమలు రాష్ట్ర పరిధిలోనే ఉండాలని, పారిశ్రామిక అవసరాలకు వినియోగించే ఇండస్ట్రియల్ ఆల్కహాల్ ఉత్పత్తి చేసే పరిశ్రమల నియంత్రణ కేంద్ర పరిధిలోనే ఉండాలని కోర్టు ఆదేశించింది.. తదనంతరం లా కమిషన్ తన 158వ నివేదికలో తనంతట తానుగా సుప్రీం కోర్టు నిర్ణయం దృష్ట్యా ఆచరణలో ఉత్పన్నం కాబోయే సమస్యలను వివరిస్తూ చట్టంలో సవరణకు వీలుగా సిఫార్సు చేసింది. మొదటి షెడ్యూల్లో 26 వ అంశం బదులుగా ` యు- ఫెర్మంటేషన్ ఇండస్ట్రీస్ ( అల్కహాల్ ను చేర్చకుండా ) సవరణ ఉండాలని సిఫార్సు చేసింది. అయితే ప్రస్తుతం అమలులో ఉన్న లైసెన్సింగ్ అవసరాలు, సుప్రీం కోర్టు తీర్పు అంశాలను దృష్టిలో ఉంచుకుని – పారిశ్రామిక విధానం, ప్రమోషన్ విభాగం ఇతర సంబంధిత శాఖలతోను, మంత్రిత్వ శాఖలతోను సంప్రదింపులు జరిపిన మీదట ఈ చట్ట సవరణను ఆమోదించింది.
భార‌త‌దేశానికి, మొరాకో కు మ‌ధ్య వైమానిక సేవ‌ల ఒప్పందం పై సంత‌కాల‌కు ఆమోదం తెలిపిన మంత్రివ‌ర్గం.

భార‌త‌దేశానికి, మొరాకో కు మ‌ధ్య స‌వ‌రించిన‌టువంటి వైమానిక సేవ‌ల ఒప్పందానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ వహించిన కేంద్ర మంత్రివ‌ర్గ స‌మావేశం ఆమోదం తెలిపింది. నూత‌న వైమానిక సేవ‌ల ఒప్పందం అందుబాటు లోకి వ‌చ్చిన తరువాత, ప్రస్తుతం అమ‌లులో ఉన్న‌ 2004 డిసెంబ‌ర్ నాటి ఒప్పందం ర‌ద్ద‌ు అవుతుంది. ప్ర‌యోజ‌నాలు: ఈ వైమానిక సేవ‌ల ఒప్పందం (ఎఎస్ఎ) భార‌త‌దేశానికి, మొరాకో కు మ‌ధ్య పౌర విమాన‌యాన సంబంధాల‌లో ఒక ముఖ్య‌మైన మైలురాయి ని సూచిస్తోంది. ఉభ‌య దేశాల మ‌ధ్య వ్యాపారాన్ని, పెట్టుబ‌డులను, ప‌ర్యట‌న బృందాలు, సాంస్కృతిక బృందాల రాక‌పోక‌ల‌ను మరింత వ‌ర్ధిల్లజేసే సామ‌ర్ధ్యం ఈ ఒప్పందానికి ఉంది. ఇది ఇరు ప‌క్షాల‌కు చెందిన విమాన సంస్థ‌ల‌కు వాణిజ్య‌ప‌ర‌మైన అవ‌కాశాల‌ను సమ‌కూరుస్తూ వాటికి ఇతోధిక భ‌ద్ర‌త‌ ను, ర‌క్ష‌ణ‌ ను అందిస్తుంది; అలాగే నిరంత‌రాయ సంధానానికి త‌గిన వాతావ‌ర‌ణాన్ని కూడా ఏర్ప‌రుస్తుంది. వివ‌రాలు: ఒప్పందం లోని ప్ర‌ధాన అంశాలు ఈ కింది విధంగా ఉన్నాయి: i) ప్ర‌తి ఒక్క ప‌క్షం బ‌హుళ విమాన సంస్థ‌ ల‌ను నియోగించవచ్చును; ii) ప్ర‌తి ఒక్క ప‌క్షం లోని నిర్దేశిత విమాన సంస్థ అదే ప‌క్షం లోని ఇత‌ర నిర్దేశిత విమాన సంస్థ‌ ల‌తోను, అవ‌త‌లి ప‌క్షం లో నిర్దేశిత విమాన సంస్థ‌ల తోను మ‌రియు మూడో ప‌క్షానికి చెందిన నిర్దేశిత విమాన సంస్థ‌ల‌ తోను స‌హ‌కార పూర్వ‌క మార్కెటింగ్ ఏర్పాట్ల‌ను కుదుర్చుకోవచ్చు; iii) ఉభ‌య ప‌క్షాల నిర్దేశిత విమాన సంస్థ‌ల‌కు వైమానిక సేవ‌ల ప్రోత్సాహానికి మ‌రియు విక్ర‌యానికి గాను అవ‌త‌లి దేశం లో కార్యాల‌యాల‌ను ఏర్పాటు చేసేందుకు వీలు కల్పిస్తుంది; iv) రెండు దేశాల‌లోని నిర్దేశిత విమాన సంస్థ‌లు ఎఎస్ఎ లోని రూట్ షెడ్యూల్ లో పేర్కొన్న ఆరు కేంద్రాల‌కు/ఆరు కేంద్రాల నుండి ఎన్ని స‌ర్వీసుల‌ నైనా న‌డపవచ్చు. ఆ ఆరు కేంద్రాలలో మొరాకో లోని కాసాబ్లాంకా, రాబ‌త్‌, మ‌రాకేశ్‌, అగాదీర్, ఇంకా ఫెజ్, భార‌త‌దేశం లోని న్యూ ఢిల్లీ, ముంబ‌యి, కోల్‌క‌త్తా, చెన్నై, బెంగ‌ళూరు మ‌రియు హైద‌రాబాద్ ఉన్నాయి. భారత్, మొరాకో ల లోని నిర్దేశిత విమాన సంస్థ‌లు ఈ నగరాలకు/ ఈ నగరాల నుండి ఎన్ని స‌ర్వీసుల‌నైనా న‌డిపేందుకు అవ‌కాశం ఉంటుంది. v) ఈ వైమానిక సేవ‌ల ఒప్పందం లో కూడా- భార‌త‌దేశ న‌మూనా ఎఎస్ఎ లో పేర్కొన్న‌ట్లుగా అంగీకారం కుదిరిన మేర‌కు సేవ‌ల నిర్వ‌హ‌ణ‌, వాణిజ్య అవ‌కాశాలు, ర‌క్ష‌ణ కు, భ‌ద్ర‌త కు సంబంధించిన క్లాజుల సంబంధిత సూత్రాలు, ఆపరేటింగ్ ఆథరైజేశన్ యొక్క సస్పెన్షన్ లేదా రద్దు తాలూకు నిబంధ‌న‌లు- పొందుప‌ర‌చబ‌డ్డాయి. పూర్వ‌రంగం: పౌర విమాన‌యాన రంగం లో వృద్ధి ని దృష్టి లో పెట్టుకొని రెండు సార్వ‌భౌమ దేశాల న‌డుమ నిరంత‌రాయ వైమానిక సంధానాన్ని ఆధునికీకరించ‌డానికి, మెరుగుప‌ర‌చ‌డానికి ప్ర‌స్తుతం అమ‌లులో ఉన్న‌టువంటి వైమానిక సేవ‌ల ఒప్పందాన్ని తాజాప‌ర‌చ‌డ‌ం జరిగింది. భార‌త‌దేశానికి, మొరాకో కు మ‌ధ్య ఇప్పుడు అమ‌లు లో ఉన్నటువంటి వైమానిక సేవ‌ల ఒప్పంద పత్రం పైన 2004వ సంవ‌త్స‌రంలో సంత‌కాల‌య్యాయి. ఈ ఒప్పందం లో ర‌క్ష‌ణ‌, భ‌ద్ర‌త‌, విమాన సంస్థ‌ల నిర్దేశం, వాణిజ్య స‌ర‌ళి కార్య‌క‌లాపాలు, టారిఫ్ లు త‌దిత‌ర అంశాల పై న‌వీక‌రించిన క్లాజులంటూ లేవు. అదీకాక‌, ఇరు ప‌క్షాలు వాటి వాటి విమానాల విష‌యం లో కోడ్ శేర్ ను నెల‌కొల్పుకోవ‌డానికి అనువైన స‌హ‌కార పూర్వ‌క మార్కెటింగ్ స‌ర్దుబాటు తాలూకు నిబంధ‌న‌లు, అలాగే మూడో దేశానికి చెందిన విమాన సంస్థ‌ల తాలూకు కోడ్ శేర్ ప్ర‌స్తుత వైమానిక సేవ‌ల ఒప్పందం లో చోటు చేసుకోలేదు.
ఉత్తరాఖండ్ విధాన సభ పూర్వ సభాపతి శ్రీ హర్ బన్స్ కపూర్ కన్నుమూత పట్లసంతాపం తెలిపిన ప్రధాన మంత్రి

ఉత్తరాఖండ్ విధాన సభ పూర్వ సభాపతి శ్రీ హర్ బన్స్ కపూర్ గారి కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘ఉత్తరాఖండ్ లో మన పార్టీ సీనియర్ సహచరుడు శ్రీ హర్ బన్స్ కపూర్ జీ కన్నుమూత దుఃఖాన్ని కలిగించింది. చిరకాల అనుభవం కలిగినటువంటి లెజిస్లేటర్ మరియు నిర్వాహకుడు అయిన ఆయన ను ప్రజాసేవ కు మరియు సాంఘిక సంక్షేమాని కి ఆయన అందించిన తోడ్పాటుల కు గాను స్మరించుకోవడం జరుగుతుంది. ఆయన కుటుంబానికి మరియు ఆయన సమర్ధకులకు ఇదే సంతాపం. ఓమ్ శాంతి.’’ అని పేర్కొన్నారు.
50 వ విజయ్   దివస్   నాడు ముక్తి యోధులు, వీరాంగనలు మరియు భారత సాయుధ దళాల యొక్కపరాక్రమాన్ని, ఇంకా త్యాగాన్ని గుర్తు కు తెచ్చుకొన్న ప్రధాన మంత్రి

ప్రధాన మంత్రి శ్రీ నరేంద్ర మోదీ 50 వ విజయ్ దివస్ సందర్భం లో ముక్తి యోధుల, వీరాంగన ల మరియు భారత సాయుధ దళాల కు చెందిన సాహసుల అజేయ పరాక్రమాన్ని, వారి యొక్క త్యాగాన్ని గుర్తు కు తెచ్చుకొన్నారు. ఈ సందర్భం లో రాష్ట్రపతి గారు ఢాకా లో ఉండటమనేది భారతదేశం లోని ప్రతి ఒక్కరి కీ విశిష్ట ప్రాముఖ్యం కలిగినటువంటి అంశం అని కూడా శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘’50 వ విజయ్ దివస్ నాడు నేను ముక్తి యోధుల, వీరాంగన ల మరియు భారత సాయుధ దళాల లోని సాహసుల అజేయ పరాక్రమాన్ని, వారి ప్రాణసమర్పణాన్ని గుర్తు కు తెచ్చుకొంటున్నాను. మనమంతా కలసికట్టుగా పోరాడి, హింసాత్మక శక్తుల ను పరాజయం పాల్జేశాం. రాష్ట్రపతి గారు ప్రస్తుతం ఢాకా లో ఉండడమనేది భారతదేశం లోని ప్రతి ఒక్కరి కి విశిష్ట ప్రాముఖ్యం కలిగిన ఘట్టం.’’ అని పేర్కొన్నారు.
టోక్యో ఒలింపిక్స్ 2020 లో మల్లయుద్ధం లో రజత పతకాన్ని గెలిచినందుకు రవి కుమార్ దహియా ను అభినందించిన ప్రధాన మంత్రి

టోక్యో ఒలింపిక్స్ 2020 లో మల్లయుద్ధం లో రజత పతకాన్ని గెలిచినందుకు రవి కుమార్ దహియా కు ప్రధాన మంత్రి శ్రీ నరేంద్ర మోదీ అభినందన లు తెలిపారు. ఆయన ఒక ప్రశంసాయోగ్య మల్లయోధుడు అంటూ ప్రధాన మంత్రి కొనియాడారు. ‘‘రవి కుమార్ దహియా ఒక ప్రశంసాయోగ్యమైనటువంటి మల్లయోధుడు. ఆయన లోని పోరాట పటిమ, దృఢ సంకల్పం అసాధారణం గా ఉన్నాయి. #Tokyo2020 లో రజత పతకాన్ని గెలిచినందుకు ఆయన కు ఇవే అభినందన లు. ఆయన ఘనకార్యాల ను చూసుకొని భారతదేశం ఎంతగానో గర్విస్తోంది’’ అని ప్రధాన మంత్రి ఒక ట్వీట్ లో పేర్కొన్నారు.
స్వచ్ఛ్భారత్ పట్ల లద్దాఖ్ లోని తుర్ కుక్ ప్రజల కు ఉన్న ఉద్వేగానికి మరియు దూర దృష్టికి గాను వారికి నమస్సులు అర్పించిన ప్రధాన మంత్రి

స్వచ్ఛ్ భారత్ పట్ల లద్దాఖ్ లోని తుర్ కుక్ ప్రజల కు ఉన్న ఉద్వేగానికి మరియు దూర దృష్టి కి గాను ప్రధాన మంత్రి శ్రీ నరేంద్ర మోదీ వారికి నమస్సులు అర్పించారు. ఎన్ఐ న్యూజ్ సర్వీసెజ్ తాలూకు ఒక వార్త ను శేర్ చేస్తూ, ప్రధాన మంత్రి తన ట్వీట్ లో – ‘‘నేను లద్దాఖ్ లోని తుర్ కుక్ యొక్క ప్రజల కు వారి ఉద్వేగాని కి మరియు దూర దృష్టి కి గాను నమస్సులు అర్పిస్తున్నాను; వారు భారతదేశాన్ని స్వచ్ఛం గా తీర్చిదిద్దడం కోసం కలిసికట్టుగా ముందుకు వచ్చారు.’’ అని పేర్కొన్నారు.
సౌర ఇంధ‌నంపై భార‌త్‌, జ‌ర్మ‌నీల మధ్య అవగాహనపూర్వ‌క‌ ఒప్పందం

సౌర ఇంధ‌న స‌హ‌కారంపై భార‌త్‌, జ‌ర్మ‌నీల మ‌ధ్య కుదిరిన అవగాహనపూర్వ‌క‌ ఒప్పందానికి ప్ర‌ధాని శ్రీ‌ న‌రేంద్ర‌ మోదీ సార‌థ్యంలోని కేంద్ర మంత్రివర్గం ఆమోదం తెలిపింది. ఈ ఒప్పందం భార‌త్‌, జ‌ర్మ‌నీల మ‌ధ్య 2015 అక్టోబ‌రులో జ‌రిగింది. సౌర ఇంధ‌న రంగంలో ద్వైపాక్షిక స‌హ‌కారాన్ని మ‌రింతగా పెంచుకోవ‌టం, సాంకేతికంగా, ఆర్థికంగా సాయం అందించ‌టం ద్వారా భార‌త్‌లో సౌర ఇంధ‌న వినియోగం పెరిగేలా చేయ‌టం ఈ ఒప్పందం ఉద్దేశం. ఈ ఒప్పందం ద్వారా రెండు దేశాల ద్వైపాక్షిక స‌హ‌కారం మ‌రింత బ‌లోపేత‌మ‌వుతుంది. ఈ ఒప్పందం కింద వ‌చ్చే ఐదేళ్ళ‌లో జ‌ర్మ‌నీ క్రెడిటాన్‌స్టాల్ట్ ఫ‌ర్ వైడ‌రఫ్‌బా (కెఎఫ్‌డబ్ల్యూ) ద్వారా బిలియ‌న్ యూరోల దాకా సుల‌భ‌రుణాల‌ను ఇస్తుంది. ఈ కెఎఫ్‌డబ్ల్యూ నిధుల‌ను అంతిమ వినియోగ‌దారుల‌కు భాగ‌స్వామ్య బ్యాంకుల ద్వారా సాఫ్ట్‌రుణాలుగా కూడా అంద‌జేస్తారు. ఈ ఒప్పందం ద్వారా సౌర‌ పైక‌ప్పుల రంగంలో స‌హ‌కారం అందుతుంది. సౌర పార్కులు, సౌర మండ‌లాలు (వీలైతే భార‌త్‌-జ‌ర్మ‌నీ ఆర్థిక స‌హ‌కారం కింద కెఎఫ్‌డబ్ల్యూ ద్వారా ఏర్పాట‌య్యే గ్రీన్ ఎన‌ర్జీ కారిడార్ల‌కు ద‌గ్గ‌ర‌గా) అభివృద్ధి జ‌రుగుతుంది. స్వ‌చ్ఛ‌, సుస్థిర ఇంధ‌నం అందేలా సోలార్ ఆఫ్ గ్రిడ్ చ‌ర్య‌లు చేప‌డ‌తారు.
ప్ర‌ధాన మంత్రి శ్రీ న‌రేంద్ర మోదీ తో మాట్లాడిన బాంగ్లాదేశ్ ప్రధాని శేఖ్ హసీనా; 2019 సాధారణ ఎన్నికల లో ప్రజా తీర్పు పట్ల ఆమె తన అభినందనలను తెలిపారు

ప్ర‌ధాన మంత్రి శ్రీ న‌రేంద్ర మోదీ ఈ రోజు న పీపుల్స్ రిపబ్లిక్ ఆఫ్ బాంగ్లాదేశ్ ప్రధాని, శ్రేష్ఠురాలు మేడమ్ శేఖ్ హసీనా తో సంభాషించారు. ప్రధాన మంత్రి శ్రీ న‌రేంద్ర మోదీ నాయకత్వం లోని ఎన్ డిఎ ప్రభుత్వానికి భారతదేశ ప్రజలు ఇచ్చినటువంటి స్పష్టమైన తీర్పు పట్ల తన అభినందనలను తెలిపేందుకు బాంగ్లాదేశ్ ప్రధాని తాను చొరవ తీసుకొని ప్రధాన మంత్రి శ్రీ మోదీ తో టెలిఫోన్ లో మాట్లాడారు. ఇలా చేసినందువల్ల, ప్రధాన మంత్రి ని అభినందించిన విదేశీ నేతల లో ఆమె మొట్టమొదటి నేత అయ్యారు. తద్వారా భారతదేశానికి, బాంగ్లాదేశ్ కు మధ్య ఉన్నటువంటి సన్నిహితమైన, హార్దిక సంబంధాలకు ఆమె దర్పణం పట్టినట్లయింది; అంతేకాదు, ఈ ఉభయ నేతలకు మధ్య గల ఉత్తమ సౌహార్దత కూడా దీనితో వెల్లివిరిసినట్లయింది. భారతదేశం- బాంగ్లాదేశ్ సంబంధాలను ఇదివరకు ఎరుగనటువంటి నూతన శిఖరాలకు చేర్చే ప్రయత్నాలను కొనసాగించాలని నేతలిరువురూ ప్రతిన పూనారు. రక్షణ సంబంధ వ్యాపారం, రవాణా, శక్తి, ఇంకా ప్రజలకు ప్రజలకు మధ్య సంబంధాల లో భాగస్వామ్యాన్ని పెంపొందింపచేసుకోవడానికి ప్రస్తుతం ఆచరణ లో పెడుతున్న ప్రణాళికల ను శరవేగం గా పూర్తి చేయడానికి ప్రాముఖ్యం ఇవ్వవలసివుందని వారు గుర్తించారు. 2020వ సంవత్సరం లో బంగబంధు శేఖ్ ముజిబుర్ రహమాన్ శత జయంతి, 2021వ సంవత్సరం లో బాంగ్లాదేశ్ విముక్తి తాలూకు 50వ వార్షికోత్సవం ఉన్నాయన్న సంగతి ని దృష్టిలో పెట్టుకొంటే రానున్న 3 సంవత్సరాల లోపల ఈ పని ని చేయడానికి నిర్దిష్ట ప్రాధాన్యాన్ని కట్టబెట్టినట్లు అవుతుంది. ద్వైపాక్షిక సంబంధాల లో భాగం గా చేసే కృషి ని పున:ప్రారంభించడం కోసం సాధ్యమైనంత త్వరలో ఒక సమావేశాన్ని నిర్వహించుకోవడానికి అనువైన తేదీ లను గుర్తించాలని నేతలు ఉభయులూ ఒక అంగీకారానికి వచ్చారు.